हर्षवर्द्धन को रोकने के लिए जागरण प्रबंधन ने भरपूर कोशिश की लेकिन उन्होंने इस्तीफा देकर नए लांच होने जा रहे अखबार का दामन थाम लिया. सूत्रों का कहना है कि दैनिक जागरण के जनरल डेस्क इंचार्ज के पद से इस्तीफा देकर गाडविन ग्रुप के अखबार का संपादक बनने वाले तेजतर्रार पत्रकार यशपाल ने जागरण से विकेट गिराने का काम तेज कर दिया है. पिछले दिनों सिटी चीफ पद से रवि शर्मा ने इस्तीफा दिया. हर्षवर्द्धन के इस्तीफा को जागरण के लिए बड़ा झटका माना जा रहा है. देखना है कि आने वाले दिनों में और कौन कौन लोग अपने अपने अखबारों का दामन छोड़कर दैनिक जनवाणी के हिस्से होते हैं. कुल मिलाकर इन दिनों मेरठ की मीडिया में माहौल गरम है और कई तरह की चर्चाएं हो रही हैं.